**Výzva na predloženie správy o činnosti agentúry podporovaného zamestnávania (APZ) za rok 2024**

Agentúra podporovaného zamestnávania  (ďalej len "APZ" ) je povinná poskytovať v zmysle § 58 ods.13 písm. d) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len" zákon o službách zamestnanosti") Ústrediu práce, sociálnych vecí a rodiny (ďalej len „ústredie“) správu o činnosti za uplynulý kalendárny rok spolu s údajmi z evidencie podľa § 58 ods. 13 písm. c) v termíne do 31. marca nasledujúceho kalendárneho roka **prostredníctvom elektronického formulára** zaslaného do informačného systému na účely služieb zamestnanosti [www.sluzbyzamestnanosti.gov.sk](http://www.sluzbyzamestnanosti.gov.sk) .

APZ je povinná poskytnúť ústrediu správu o svojej činnosti aj v prípade, ak v priebehu kalendárneho roka činnosť nevykonávala.